Elşən Zeynallı

Elşən Zeynallı () — kinorejissor, ssenarist.Zeynallı, E. "Kino incəsənətin ən kütləvisidir": Elşən Zeynallı: "Çox təəssüf ki, bu gün çəkilən əksər televiziya filmlərinin heç bir ictimai fikir yükü yoxdur": [kinorejissorla müsahibə] /müsahibəni apardı Xəyalə Günəş //Palitra.- 2014.- 4 aprel.- S.13.

2. KİNO GÜNÜ İLƏ BAĞLI FİLMLƏRİN NÜMAYİŞİ TƏŞKİL OLUNACAQ. https://kinoinfo.az/kino-gunu-ile-bagli-filmlerin-numayisi-teskil-olunacaq/

3. https://www.kinobiz.az/az/filmmaker/elsen-zeynalli

4. Elşən Zeynallı: “Bəzi teatr direktorları özlərini teatrın ağası kimi aparır”. https://kulis.az/xeber/media/elsen-zeynalli-bezi-teatr-direktorlari-ozlerini-teatrin-agasi-kimi-aparir-musahibe-58256

 Həyatı 
Elşən Heybət oğlu Zeynallı 19 yanvar 1975-ci ildə Sumqayıt şəhərində anadan olub. 1992-ci ildə orta məktəbi bitirib. 1993–1997-ci illərdə Azərbaycan Dövlət Mədəniyyət və İncəsənət Universitetinin rejissorluq fakültəsində, xalq artisti Eldar Quliyevin yaradıcılıq emalatxanasında, bədii kino və televiziya filmləri rejissorluğu ixtisası üzrə təhsil alıb. Təhsil müddətində bir neçə tələbə-tədris filmlərinin çəkilişində iştirak edib və müəllifi olduğu işlərlə fərqlənib.

Peşəkar fəaliyyətinə Cəfər Cabbarlı adına “Azərbaycanfilm” kinostudiyasında rejissor assistenti kimi başlayıb. 1998-ci ildə həqiqi hərbi xidmətdə olub. 1999-cu ildən Azərbaycan Televiziya və Radio Verilişləri QSC-nin “Azərbaycantelefilm” Yaradıcılıq Birliyində kinorejissor kimi fəaliyyət göstərib və dövlət sifarişi ilə çəkilmiş çoxsaylı sənədli və bədii televiziya filmlərinin müəllifi olub.

2011–2013-cü illərdə ATV International kanalının, 2013-cü ildən isə CBC TV / CBCfilm kanalının “Televiziya Filmləri Studiyası”nda kinorejissor kimi çalışıb. Yaradıcılığında Azərbaycan tarixi, mədəni irsi, milli kimlik, görkəmli şəxsiyyətlər və müasir ictimai mövzular əsas yer tutur.

Teatr sahəsində də ardıcıl fəaliyyət göstərən Elşən Zeynallı müxtəlif dövlət teatrlarında tamaşalara quruluşçu rejissor kimi imza atıb.

O, bir sıra bədii filmlərin ssenari müəllifidir. Respublika Gənclər Mükafatı laureatıdır. 2021-ci ildən Mədəniyyət və Sənətkarlıq üzrə Bakı Dövlət Peşə Təhsil Mərkəzində dərs deyir. Uzun illər fərdi ustad dərsləri keçirib, yetirmələrinin bir qismi ADMİU-nun məzunudur.

Hazırda “Televiziya filmlərinin struktur problemləri” və “Azərbaycan televiziya kinosunun gələcək inkişaf perspektivləri” mövzularında kitablar üzərində çalışır.

Azərbaycan Kinematoqrafçılar İttifaqının və Azərbaycan Professional Kinorejissorlar Gildiyasının üzvüdür.

Evlidir, iki övladı var.

2025-ci ildə rejissoru olduğu “Soyuq günəş” tammetrajlı bədii filmə görə Azərbaycan Kino Akademiyasının “Qızıl Pəri” peşə mükafatının Təşkilat Komitəsi tərəfindən “Multikulturalizmin və milli-mənəvi dəyərlərin uğurlu ekran həllinə görə” xüsusi diplomuna layiq görülüb.

 Filmoqrafiya 
 Rejissor assistenti. Sarı gəlin (1998, tammetrajlı bədii film) ----
Rejissor / ssenari müəllifi / digər rollar
 Vokal (2000)
 Qədim hamamlar (2001) – rejissor, ssenari müəllifi
 Zülfü ocağı (2002) – rejissor, ssenari müəllifi
 Şəkidə toy (2002)
 Nehrəmli qız (2002)
 Ağ rəngin musiqisi (2003)
 Oxuyan ürəkdir (2003) – rejissor, ssenari müəllifi
 Naxçıvan muzeyləri (2003)
 Tərəkəmə (2003)
 Mariya (2004) – rejissor, ssenari müəllifi
 İsmayıl bəy Qutqaşınlı (2004)
 Ömür qatarı. Yaşar Səfərov (2004)
 Xalqım mənim – Heydər Əliyev (2004)
 Qayıdış xalçası (2004)
 Bizim qəribə taleyimiz (2005)
 Ozan (2005)
 Şair haqqında ballada. Tofiq Bayram (2005)
 Sarıbaş (2006)
 Saz haqqı (2006)
 Çingiz Sadıqov (2006)
 Zərif nəfəs (2006)
 Əziz Əliyev – olduğu kimi (2007)
 Qüdsi (2007) – aktyor
 Mən kiməm? Fikrət Qoca (2007)
 Şamaxı abidələri (2007)
 Onlarla birlikdə (2008)
 Ərkivan (2008)
 Axıska türkləri (2008)
 Aran nağılı (2009) – rejissor, ssenari müəllifi
 Bir şəhərin tarixçəsi (2009)
 İngiloylar (2009)
 Bir ömrün salnaməsi (2010)
 Korrupsiyaya qarşı hamılıqla mübarizə (2011)
 Halay (2011)
 Balaban (2011)
 Fransız qadının gündəliyi (2011)
 Növbəti stansiya (2011)
 Şəki olduğu kimi (2011/2013)
 Çildağ (2011)
 Meşə sakini (2011)
 Günəşin batdığı yer (2012)
 Martın son günü 1918 I hissə (2012)
 Martın son günü 1918 II hissə (2012)
 Naftalan möcüzəsi (2012)
 Abşeron incisi (2012)
 Çayın nağılı (2012)
 Didərgin atlar (2012, ATV International)
 Diribaba (2012, ATV International)
 İvanovka (2012/2013, CBCfilm)
 Ömrün anları… Heydər Əliyev (2012, CBCfilm)
 Bir bayraq altında (2012, CBCfilm)
 İvanovkada bir gün (2013, CBCfilm)
 Вспоминая его… Г. А. Алиев (2013, CBCfilm)
 Площадь Национальной Гордости (2013, CBCfilm)
 Бакинский Бульвар (2013, CBCfilm)
 10 ilin salnaməsi – SOCAR (2013, CBCfilm)
 Quba nağılı, Çiçi naxışı (2013, CBCfilm)
 QUBA ETÜDLƏRİ (2013, CBCfilm)
 Torpaq uğrunda ölən varsa Vətəndir (2014)
 Milli teatr (2015)
 Fədakar (2015) – koordinator
 Mən səninləyəm, ana Vətən (2018) – rejissor, ssenari     müəllifi
 Soyuq günəş (2020, tammetrajlı bədii film)
 Vətənin sipəri, mərdin təpəri (2020)
 Qəribəm bu vətəndə
 Yol (Vəsiyyət). 2024-cü il. Quruluşçu rejissor. Azərbaycan Respublikasının Kino Agentliyinin sifarişi ilə.
 Müharibənin Gözləri. 2025-ci il. Quruluşçu rejissor. Azərbaycan Respublikasının Kino Agentliyinin sifarişi ilə.
Teatr tamaşaları  (bütün tamaşalarda — quruluşçu rejissor)  Şuşa Dövlət Dram Teatrı
 Elçin – “Cəhənnəm sakinləri”
 Kamil Kərimli – “Şuşasız”  Azərbaycan Dövlət Milli Gənc Tamaşaçılar Teatrı
 Rus xalq nağılı – “Tuгp”  Dövlət sifarişi ilə  Sumqayıt Dövlət Dram Teatrı
 Cəfər Cabbarlı – “Solğun çiçəklər”  Bakı Uşaq və Gənclər Teatrı
 Əbdürrəhim bəy Haqverdiyev – “Kimdir müqəssir”
 R. Şart – “Arvadım olun”

 İstinadlar 

Kateqoriya:Azərbaycan rejissorları

Kateqoriya:Azərbaycan aktyorları

Kateqoriya:Ssenaristlər

Kateqoriya:Rejissor assistentləri

Kateqoriya:Sumqayıtda doğulanlar